Sandringham, varianta "The Crown": unde se vor filma scenele serialului Netflix din reședința de iarnă regală.
Reședința de iarnă a familiei regale britanice a fost înlocuită de o altă casă istorică. Angajații domeniului spun că este un privilegiu că au fost aleși. Scenele de Crăciun au fost filmate în martie, înaintea carantinei.
Unul dintre cele mai vizualizate seriale din ultimii ani, "The Crown", a apelat la o altă clădire istorică pentru a filma scenele de final, în care familia regală își petrece sărbătorile de iarnă la reședința Sandringham, scrie BBC. Echipa de producția a serialului a ales Somerleyton Hall, în apropierea Lowestoft în Suffolk pentru a recrea scenele și atmosfera de sărbătoare regală. Decorațiunile de Crăciun și brazii împodobiți au fost montați în martie, scenele fiind filmate înainte de carantina totală.Managerul de evenimente al proprietății, Peter Thompson, a spus: "Să ne aleagă chiar pe noi, aici la Somerleyton, a fost un adevărat privilegiu. Este o casă uimitoare, cu multă încărcătură istorică și este de asemenea o casă de familie, locuită în mod curent".